text: সুশান্ত সিং রাজপুত আত্মহত্যা কাণ্ডের তদন্তে গতি বাড়িয়েছে পুলিশ ৷ In Sushant Singh Rajput suicide case police has boosted the investigation speed. – News18 Bangla
  সুশান্ত সিং রাজপুত আত্মহত্যা মামলায় যশরাজ ফিল্মসের প্রাক্তন অধিকারিকদের জিজ্ঞাসাবাদ
  পুলিশের হাতে এসেছে চুক্তি সংক্রান্ত বেশ কিছু তথ্যও
  Last Updated : June 27, 2020, 17:35 IST
  #মুম্বই: বলিউডের উঠতি অভিনেতা সুশান্ত সিং রাজপুতের অকাল প্রয়াণে মুম্বই ফিল্ম ইন্ডাস্ট্রি থেকে শুরু করে আমজনতা গভীর শোক পেয়েছেন ৷ কোনও মতেই, কোনও ভাবেই বিশ্বাস করতে পারছেন না সুশান্ত সিং রাজপুত আর নেই তাঁদের মধ্যে ৷ সুশান্ত সিং রাজপুতের স্মৃতিতে ছেয়ে গিয়েছে সোশ্যাল মিডিয়া ৷ তর্ক, বিতর্ক থেকে প্রিয় তারকার স্মৃতি বিষয়ক বহু ভিডিও ভাইরাল হয়েছে ৷ তবে বারেবারই ঘুরে ফিরে আসছে একটি প্রসঙ্গ কেনই বা তিনি আত্মহত্যা করতে গেলেন? উঠছে বলিউডের নেপটিজিম বা স্বজনপোষণ নীতি নিয়েও নানান কথা ৷
  তদন্ত ইতিমধ্যেই জোর কদমে শুরু করেছে পুলিশ ৷ ১৫ জনের বয়ান রেকর্ডও করা হয়েছে ৷ এই প্রসঙ্গে যশরাজ ফিল্মসের প্রাক্তন আধিকারিককেও জিজ্ঞাসাবাদ করা হয়েছে ৷ ইন্ডিয়া ট্যুডের একটি রিপোর্টে জানতে পারা গিয়েছে পুলিশ যশরাজ ফিল্মসের প্রাক্তন দুই আধিকারিক আশিস সিং (ভাইস প্রেসিডেন্ট প্রোডাকশন) ও আশিস পাতিলের সঙ্গে সুশান্তের মৃত্যু সম্পর্কিত বিষয়ে কথা বলেছেন ৷ ২০১২ সালে সুশান্ত সিং রাজপুতের সঙ্গে চুক্তিপত্র সই করেছিলেন এই দুইজন সেই ভিত্তিতেই তাঁদেরকে জেরা করা হয়েছে ৷ বান্দ্রা পুলিশের পক্ষ থেকে আশিস সিংকে প্রায় ৫ ঘণ্টা জেরা করা হয়েছে ৷ চুক্তিতে থাকাকালীন ও চুক্তি থেকে সুশান্ত সিং রাজপুত অব্যহতি পাওয়ার পরের পরিস্থিতি সম্পর্কে নানান তথ্য এসেছে পুলিশের হাতে ৷
  যশরাজ ফিল্মসের সঙ্গে সুশান্তের চুক্তির বিষয়ে বিস্তারিত ভাবে জানিয়েছেন তিনি ৷ ২০১৫ সাল পর্যন্ত সুশান্ত সিং রাজপুতের যশরাজের সঙ্গে চুক্তিবদ্ধ থাকা ও চুক্তি থেকে অব্যাহতি এই বিষয় নিয়ে বিভিন্ন তথ্য তুলে ধরেছেন আশিস সিং, তিনি ইন্ডিয়া ট্যুডেকে জানিয়েছেন ৷ সমস্ত বিষয় চুক্তিতেই লেখা আছে ৷ যশরাজের সঙ্গে ২টি ছবির চুক্তি হয়েছিল, পরে অনিবার্য কারণবশত ছবি দুটি প্রস্তুত হয়নি ৷ ৫ বছর আগে ব্যানার ছেড়ে দেওয়ার পরেও তাঁদের মধ্যে কোনও মনমালিন্য হয়নি ৷